Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (l-applikazzjoni EGF/2011/011 AT/Soziale Dienstleistungen mill-Awstrija) /* COM/2012/0621 final */





MEMORANDUM TA’ SPJEGAZZJONI Il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (FEG) permezz ta' mekkaniżmu ta' flessibilità, sal-limitu massimu annwali ta' EUR 500 miljun, u dan apparti mill-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-FEG huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2]. Fil-21 ta’ Diċembru 2011, l-Awstrija ppreżentat l-applikazzjoni EGF/2011/011 AT/Soziale Dienstleistungen għal kontribuzzjoni finanzjarja mill-FEG, wara sensji f'105 intrapriżi li joperaw fid-Diviżjoni 88 fis-settur tan-NACE Reviżjoni 2 ("Attivitajiet ta' ħidma soċjali mingħajr akkomodazzjoni")[3] fir-reġjun NUTS II ta’ Steiermark (AT22) fl-Awstrija. Wara analiżi fil-fond ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribuzzjoni finanzjarja skont dan ir-Regolament huma ssodisfati. TAQSIRA TAL-APPLIKAZZJONI U ANALIŻI Dejta ewlenija: || Nru ta' Referenza tal-FEG || EGF/2011/011 Stat Membru || L-Awstrija Artikolu 2 || (b) Intrapriżi kkonċernati || 105 Reġjun NUTS II || Steiermark (AT22) Diviżjoni tan-NACE Reviżjoni 2 || 88 ("Attivitajiet ta' ħidma soċjali mingħajr akkomodazzjoni") Perjodu ta’ referenza || 1.4.2011 - 15.12.2011 Data tal-bidu għas-servizzi personalizzati || 1.10.2011 Data tal-applikazzjoni || 21.12.2011 Sensji matul il-perjodu ta' referenza || 1 050 Ħaddiema ssensjati li mistennija jipparteċipaw fil-miżuri || 350 Nefqa għas-servizzi personalizzati (EUR) || 7 850 500 Nefqa għall-implimentazzjoni tal-FEG[4] (EUR) || 150 500 Nefqa għall-implimentazzjoni tal-FEG (%) || 1,88 Baġit totali (EUR) || 8 001 000 Kontribuzzjoni tal-FEG (65 %) (EUR) || 5 200 650 1. L-applikazzjoni ġiet ippreżentata lill-Kummissjoni fil-21 ta' Diċembru 2011 u kienet supplimentata b'informazzjoni addizzjonali sal-25 ta’ Ġunju 2012. 2. L-applikazzjoni tissodisfa l-kundizzjonijiet għat-tħaddim tal-FEG kif stabbilit fl-Artikolu 2(b) tar-Regolament (KE) Nru 1927/2006, u ġiet ippreżentata fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament. Ir-rabta bejn is-sensji u l-bidliet strutturali ewlenin fix-xejriet tal-kummerċ dinji minħabba l-globalizzazzjoni jew il-kriżi finanzjarja u ekonomika globali 3. Sabiex tiġi stabbilita r-rabta bejn is-sensji u l-kriżi finanzjarja u ekonomika globali, l-Awstrija targumenta li s-sensji fis-settur tas-servizzi soċjali mobbli fi Styria (provvista ta' servizzi soċjali għal persuni b'diżabilità u assistenza mobbli għaż-żgħażagħ) seħħew bħala riżultat tat-tnaqqis fil-baġit soċjali implimentat minn Styria bl-għan li jiġi kkonsolidat il-baġit globali tagħhom (bħala parti mill-kontribuzzjoni tagħhom għall-istabbiltà tal-Awstrija u l-impenji ta' konsolidazzjoni skont il-Programm ta’ Stabbiltà tal-2010-2014)[5]. 4. B'reazzjoni għall-impatti negattivi tal-kriżi u sabiex jiġi kkonsolidat il-baġit reġjonali sal-2013, il-Gvern ta' Styria li għadu kif ġie elett, iddeċieda fl-2010 li jaqta' l-ispejjeż globali tal-Land b'25 % (meta mqabbla mal-baġit tal-2010) matul il-perjodu ta' sentejn tal-2011 u l-2012. It-tnaqqis fil-baġit ikkonċerna wkoll is-settur soċjali, inkluż l-iżborż obbligatorju kuntrattwali (vertraglich vereinbarte Pflichtleistungen) imħallas minn Styria għall-assistenza soċjali għaż-żgħażagħ u l-appoġġ għall-persuni b'diżabilità (Jugendwohlfahrt, Behindertenhilfe). Dawn is-servizzi jitwettqu fi Styria mill-fornituri tal-assistenza soċjali[6], organizzati bħala organizzazzjonijiet li ma jaħdmux għall-profitt, kumpaniji b’responsabbiltà limitata kif ukoll intrapriżi privati (żgħar). 5. Il-fornituri tas-servizzi soċjali mobbli għall-persuni b’diżabbiltà (mobile Behindertenhilfe) u tal-ħidma mobbli għaż-żgħażagħ (mobile Jugendarbeit) fi Styria kienu fost dawk li ntlaqtu direttament mit-tnaqqis fil-baġit soċjali. Wara reviżjoni tal-oqfsa legali li jirregolaw is-servizzi mobbli għal dawn iż-żewġ gruppi ta' persuni, il-katalgu tas-servizzi tnaqqas, u t-tariffi mħallsa minn Styria lill-fornituri tas-servizzi tnaqqsu b’effett minn Lulju 2011 (mobile Behindertenhilfe) u Ġunju 2011 (mobile Jugendarbeit)[7]. 6. B'reazzjoni għat-tnaqqis fil-baġit, il-fornituri tas-servizzi soċjali fi Styria l-ewwel naqqsu l-attivitajiet tagħhom (jiġifieri ħinijiet iqsar ta’ xogħol għall-persunal) u, sussegwentement, bdew jagħtu s-sensja lill-ħaddiema minn nofs l-2011 'il quddiem. L-aktar milquta kienu/huma l-fornituri tas-servizzi żgħar li jispeċjalizzaw biss f'qasam wieħed jew fi ftit oqsma tal-għajnuna soċjali billi dawn jiddependu esklużivament fuq il-pagamenti mil-Land u l-muniċipalitajiet (filwaqt li l-fornituri akbar tal-assistenza soċjali f'diversi oqsma jiddisponu minn diversi mezzi ta’ finanzjament, inkluż id-dħul minn kampanji ta' ġbir ta' fondi jew finanzjament Federali). Turija tal-għadd ta' sensji u konformità mal-kriterji tal-Artikolu 2(b) 7. L-Awstrija ppreżentat din l-applikazzjoni skont il-kriterji ta' intervent tal-Artikolu 2(b) tar-Regolament (KE) Nru 1927/2006, li jitlob li jkun hemm minn tal-inqas 500 sensja fuq perjodu ta' disa' xhur f'intrapriżi li joperaw fl-istess Diviżjoni tan-NACE Reviżjoni 2 f'reġjun wieħed jew f’żewġ reġjuni kontigwi fil-livell tan-NUTS II fi Stat Membru. 8. L-applikazzjoni ssemmi 1 050 sensja f'105 intrapriżi li joperaw fid-Diviżjoni 88 tan-NACE Reviżjoni 2 ("Attivitajiet ta' ħidma soċjali mingħajr akkomodazzjoni") fir-reġjun NUTS II ta’ Steiermark (AT22) matul il-perjodu ta' referenza mill-1 ta' April 2011 sal-15 ta' Diċembru 2011. Minn dawn, 888 ġew ikkalkolati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006 u 162 ġew ikkalkolati skont l-ewwel inċiż tal-istess paragrafu. Spjegazzjoni tan-natura mhux prevista ta' dawk is-sensji 9. L-awtoritajiet Awstrijaċi jargumentaw li s-sensji ma kinux previsti billi seħħew bħala riżultat tad-deċiżjoni tal-Gvern reġjonali ta' Styria (fil-bidu tal-2011) biex jitnaqqas il-finanzjament pubbliku għall-għajnuna ta' persuni b'diżabilità u għat-twettiq tal-ħidma għaż-żgħażagħ. Dan it-tnaqqis fil-baġit soċjali ssorprenda lill-fornituri tas-servizzi mobbli, speċjalment minħabba li l-ftehimiet kuntrattwali bejn Styria u l-fornituri tas-servizzi fis-snin preċedenti kienu ġew imġedda mingħajr negozjar mill-ġdid, u billi r-riżorsi finanzjarji disponibbli biex jassistu lil dawn iż-żewġ gruppi ta’ persuni kienu saħansitra żdiedu matul is-snin preċedenti. Identifikazzjoni tal-intrapriżi li taw is-sensji u l-ħaddiema li se jingħataw l-għajnuna 10. L-applikazzjoni tikkonċerna 1 050 sensja f'105 intrapriżi matul perjodu ta' referenza ta' 8 xhur u nofs, li minnhom 350 ħaddiem (33,3 %) se jingħataw l-għajnuna. Dawn se jirċievu għajnuna personalizzata fi ħdan il-fondazzjoni tax-xogħol reġjonali (Regionalstiftung) kif definit fid-Direttiva Federali AMF/23-2011[8]. Skont l-awtoritajiet Awstrijaċi, il-ħaddiema mkeċċija li jifdal (700) jew sabu impjieg ġdid fuq l-inizjattiva tagħhom stess u/jew bl-għajnuna tas-servizz pubbliku tal-impjiegi (AMS) jew ma kinux interessati li jirċievu t-taħriġ u għajnuna oħra fil-qafas tal-fondazzjoni tax-xogħol li twaqqfet għalihom. Intrapriżi u għadd ta' sensji Alpha Nova Betriebsges.m.b.H. || 18 || Lebenshilfe Bezirk Bruck/Mur || 14 BAN - Sozialökonomische BetriebsgmbH || 17 || Lebenshilfe Bezirk Judenburg || 6 BBRZ Kapfenberg || 2 || Lebenshilfe Bezirk Muerzzuschlag || 4 Beatrix Preininger || 1 || Lebenshilfe Ennstal || 4 Beratungsstelle TARA || 1 || Lebenshilfe Feldbach || 6 Betriebshilfe für die Steirische Wirtschaft || 11 || Lebenshilfe Graz und Umgebung - Voitsberg || 31 BUGLKRAXN, Verein Arbeitsintegration || 6 || Lebenshilfe Hartberg || 3 Sozialpädagog. Cafe Zum Safrangarten || 10 || Lebenshilfe Judenburg gemeinnützige GmbH || 6 Caritas der Dioezese Graz-Seckau || 110 || Verein Krisun - Kolpingsfamilie || 3 Chance B Sozialbetriebs GmbH || 40 || Lebenshilfe Leibnitz || 8 EHLESO OG || 1 || Lebenshilfe Projekt SPZ || 7 Eltern-Kind-Zentrum || 2 || Lebenshilfe Radkersburg || 5 ErFA II || 82 || Lebenshilfe Steiermark Feldbach || 1 Evang. Diakoniewerk Haus am Ruckerlberg || 7 || Lebenshilfe Steiermark Sektion Fuerstenfeld || 3 FRATZ-GRAZ Freizeit u. Aktivitätsz.f. K. || 1 || Lebenshilfe Steiermark Sektion Hartberg || 5 Gabriele Herrgesell || 1 || Lebenshilfe Steiermark f. g u. mehrf. Beh. M. || 20 Gemeinnuetzige Beschaeftigungsges.m.b.H. || 10 || Lebenshilfe Trofaiach || 4 Gemeinnützige Arbeitsintegrations GmbH || 5 || Lebenshilfe Weiz GmbH || 1 Gemeinnützige Dienstleistungsges. Weiz || 25 || Lebenshilfe Wohn-u.Tagesheim || 1 Ges. für steirische Kinderdörfer || 2 || Lebenshilfe, Graz und Umgebung - || 17 Gesellschaft zur Förderung seelischer Gesundh. || 1 || Leib & Soel - Verein || 6 GIP Neue Lebensräume GmbH || 5 || LEO Lern- und Entwicklungswerkstätte || 4 Herbert Stöckl || 3 || LOGO jugendmanagement gmbh || 1 Hilfswerk Steiermark Gmbh || 1 || MAFALDA || 2 HOME SERVICE Volkshilfe Steiermark || 3 || Mit uns- Verein f. Heilpäd. Entwicklungsf. || 4 Isop Innovative Sozialprojekte || 19 || Mosaik GmbH || 31 IST - Soziale Dienstleistungs Ges.m.b.H. || 2 || Neue Lebensräume GmbH || 1 Jugend am Werk Steiermark GmbH || 74 || Odilien- Blinden-Institut || 11 JWF Sozialmanagement GmbH || 9 || OEKO-Service GmbH || 13 Kinderfreunde Steiermark || 18 || Oesterr.Gesellschaft Rettet das Kind || 6 Köflacher Kinder- Betreuungsstelle || 3 || Oesterr.Kinderfreunde Ortsgruppe Leonhard || 2 Kohlbacher-Sinko GmbH || 1 || Oesterr.Kinderrettungsw.Steiermark || 1 KOMPETENZ – Ber. u soz. Kompetenzz. || 6 || Oesterreichische Kinderfreunde || 11 Kulturwerkstatt GesbR || 1 || Pflegeelternverein Stmk. || 26 L.I.F.F.T. - Verein || 4 || pro mente Steiermark || 10 Lebenshilfe Ausseerland || 2 || Pronegg-Schleich Soziale Dienste KG || 1 Lebenshilfe Bad Radkersburg Gaestehaus || 2 || Psychosoziales Zentrum Voitsberg GmbH || 1 Lebenshilfe Bad Radkersburg Tageswerkst. || 1 || Region Gleisdorf Jugend und Kind KG || 6 SOEBSA, Sozial-Oeko-u. Beschäftigungsserv. || 10 || Verein f. Psy. u.Soz. Lebensberatung || 5 SOS - Kinderdorf || 10 || Verein für Beschäftigungsprojekte || 97 Sozial- u. Heilpädag. Förderinstitut Stmk. || 5 || Verein Humanistische Initiative || 3 Sozial- und Begegnungszentren Graz || 2 || Verein IKEMBA || 1 Sozialbetriebsgesellschaft Birkfelder Raum || 1 || Verein PFIFF - Mit- und Füreinander || 1 Soziale Dienste Ennstal Egartner-Schloemicher || 1 || Verein Sozialmanagement Steiermark || 1 Sozialmanagement Steiermark || 1 || Verein Sozialtherapeut. Betreuung. || 1 sozKom GmbH & Co KG || 1 || Volkshilfe Steiermark || 87 Steingruber Rita & Peter, Frühförderstelle || 1 || Verein VIDEF || 2 Tagesmütter Graz-Steiermark || 9 || WENDEPUNKT-LEOBEN || 1 Therapeutische Gemeinsch. Steiermark || 1 || Wohnplattform Stmk || 1 Ubuntu Verein z. sozialen Integration || 5 || Youth - 4U KG || 2 Verein Die Bruecke || 3 || || Verein f. Opfer v.Gewalt u.Menschenrechtsverl. || 1 || || Verein f.psy. u. soziale Lebensberatung || 1 || || Verein Frauenplattform Bezirk Voitsberg || 2 || || Verein Frauenservice Graz || 1 || || Total tal-intrapriżi: 105 || Total tas-sensji: 1 050 || 11. It-tqassim tal-ħaddiema fil-mira huwa kif ġej: Kategorija || Numru || Perċentwal Irġiel || 100 || 28,6 Nisa || 250 || 71,4 Ċittadini tal-UE || 330 || 94,3 Ċittadini mhux tal-UE || 20 || 5,7 Bejn 15 u 24 sena || 75 || 21,4 Bejn 25 u 54 sena || 260 || 74,3 Bejn 55 u 64 sena || 15 || 4,3 > 64 sena || 0 || 0.0 . 12. Hemm 153 ħaddiem (43,7 % tal-ħaddiema fil-mira) bi problema tas-saħħa persistenti jew b'diżabilità inklużi fil-kategoriji ta' hawn fuq. 13. Fir-rigward tal-kategoriji ta’ xogħol, il-ħaddiema kollha kkonċernati minn din l-applikazzjoni huma ħaddiema involuti fil-kura personali (ISCO-08, kategorija 5). 14. Skont l-Artikolu 7 tar-Regolament (KE) Nru 1927/2006, l-Awstrija kkonfermat li ġiet applikata u se tkompli tiġi applikata politika ta' ugwaljanza bejn in-nisa u l-irġiel kif ukoll ta' ebda diskriminazzjoni matul l-istadji varji tal-implimentazzjoni tal-FEG u, b'mod partikolari, għall-aċċess għall-FEG. Deskrizzjoni tat-territorju kkonċernat u tal-awtoritajiet u l-partijiet interessati tiegħu 15. It-territorju kkonċernat mis-sensji huwa l-Land ta’ Steiermark (Styria, AT22), waħda mid-disa’ provinċji federali tal-Awstrija. Steiermark jappartjeni għar-reġjuni industrijali tal-Awstrija, flimkien ma’ Niederösterreich, Oberösterreich u Vorarlberg. Il-Land jinsab fruntiera mas-Slovenja, u l-kapitali provinċjali tiegħu, Graz, hija t-tieni l-akbar belt fl-Awstrija wara Vjenna. 16. Il-partijiet interessati ewlenin huma s-servizzi pubbliċi tal-impjiegi reġjonali fi Styria (regionale Geschäftsstelle des Arbeitsmarktservice / AMS), il-Gvern provinċjali ta' Styria (Steiermärkische Landesregierung), il-Kamra tal-Kummerċ ta’ Styria (Wirtschaftskammer Steiermark), it-trejdjunjin tal-impjegati tas-settur privat, l-istampar, il-ġurnaliżmu, u l-karta (Gewerkschaft der Privatangestellten, Druck, Journalismus, Papier), li taqa' taħt il-Federazzjoni tat-Trejdjunjins tal-Awstrija (Österreichischer Gewerkschaftsbund / ÖGB) kif ukoll iż-żewġ organizzazzjonijiet rappreżentattvi Die Steirische Behindertenhilfe u Dachverband der Steirischen Jugendwohlfahrtsträger li jirrappreżentaw il-fornituri tal-assistenza soċjali għaż-żewġ gruppi ta' klijenti. L-impatt mistenni tas-sensji fir-rigward tal-impjiegi lokali, reġjonali jew nazzjonali 17. F'Novembru 2011, ir-rata tal-qgħad fi Styria kienet ogħla minn dik tal-Awstrija kollha: 6,2 % meta mqabbel ma’ 4,1 %. Matul dan ix-xahar ġew irreġistrati żidiet partikolarment għoljin ta' qgħad fost in-nisa (żieda ta' 6,0 % minn Novembru 2010), li jirriflettu parzjalment is-sehem għoli ta' nisa li ngħataw is-sensja fis-settur tas-servizzi soċjali koperti b’din l-applikazzjoni[9]. Ftit xhur aktar tard (Marzu 2012), ir-rata tal-qgħad globali fi Styria kienet 9 % ogħla mis-sena ta' qabel (Marzu 2011), li tirrappreżenta l-ogħla żieda fil-qgħad fost id-disa’ provinċji Federali tal-Awstrija (żieda medja ta' 4,4 % fl-Awstrija kollha matul l-istess perjodu). 18. Skont l-awtoritajiet Awstrijaċi, is-settur soċjali u tas-saħħa fi Styria ntlaqat mill-kriżi ekonomika u finanzjarja u mill-konsegwenzi tagħha aktar minn setturi industrijali oħra fil-provinċja (b'żieda ta' 7,5% fil-qgħad f'Marzu 2012 meta mqabbel ma’ Marzu 2011, kien biss is-settur tal-kostruzzjoni li kellu rata ogħla, b'żieda fil-qgħad ta' 10,6 % matul l-istess perjodu). 19. L-Awstrija tistma li aktar ħaddiema fis-servizzi soċjali se jitilfu xogħolhom fl-2012 wara t-tnaqqis fil-fondi reġjonali għall-għajnuna ta' persuni b’diżabilità u għal ħidma mobbli għaż-żgħażagħ. L-għadd totali ta' sensji fis-settur tas-servizzi soċjali mobbli fi Styria se jkun konsiderevolment ogħla milli inizjalment maħsub mill-imsieħba soċjali. 20. Styria kienet ukoll affettwata minn sensji oħra bil-massa li għalihom tressqu applikazzjonijiet tal-FEG quddiem il-Kummissjoni. 744 sensja f’perjodu ta’ disa’ xhur relatati mas-settur awtomobilistiku[10], 476 sensja f’perjodu ta’ disa’ xhur relatati mas-settur tal-metall ta' bażi[11] u 167 sensja f’perjodu ta’ erba’ xhur relatati ma' intrapriża li tispeċjalizza f'tagħmir elettroniku[12]. 21. Dan kollu, flimkien ma' fatturi oħra (l-ewwel u qabel kollox iż-żieda drammatika fid-domanda futura għas-servizzi tal-kura tas-saħħa u s-servizzi soċjali - impjiegi fis-settur tas-saħħa - bħala riżultat tat-tixjiħ demografiku fl-Ewropa) jagħmel it-titjib tal-kwalifiki u r-riintegrazzjoni sostenibbli ta’ din il-forza tax-xogħol speċjalizzata, daqshekk importanti. 22. L-iffrankar fil-baġit soċjali ta' Styria qed jiġi implimentat minkejja d-dibattitu kontroversjali bejn il-fornituri tal-assistenza mobbli u l-Gvern reġjonali. Id-dibattitu dwar l-integrazzjoni, il-ġustizzja soċjali għal gruppi żvantaġġati u l-familji tagħhom u l-impatti possibbli tat-tnaqqis u s-sensji fuq l-ekonomija lokali u reġjonali, għadu għaddej fl-2012. Fi tweġiba għal mistoqsija mis-servizzi tal-Kummissjoni Ewropea, l-Awstrija wieġbet li, anki wara l-implimentazzjoni tal-iffrankar, Styria tkompli tqis lilha nnifisha bħala l-pijuniera tal-Awstrija fir-rigward tal-politiki tad-diżabilità, u li l-provinċja tibqa' impenjata li tissodisfa l-Konvenzjoni tan-Nazzjonijiet Uniti dwar id-Drittijiet tal-Persuni b'Diżabbiltajiet, li ġew ratifikati mill-Awstrija fl-2008. Il-Gvern reġjonali ta' Styria se jressaq pjan ta’ azzjoni fl-2012 fejn jipprovdi linji gwida għall-istrateġija ta' Styria għad-diżabilità mill-2012 sal-2020 fuq il-bażi tal-Konvenzjoni tan-NU. Il-linji gwida se jkopru oqsma bħall-aċċessibilità, l-impjiegi, is-sensibilizzazzjoni u t-taħriġ, il-ħajja skont ir-rieda tal-individwu, id-dejta u l-istatistika. Il-pakkett ikkoordinat ta' servizzi personalizzati li għandhom jiġu ffinanzjati u t-tqassim tal-ispejjeż stmati tiegħu, inkluża l-komplementarjetà tiegħu mal-azzjonijiet iffinanzjati mill-Fondi Strutturali 23. Qed jiġu proposti l-miżuri li ġejjin, li kollha jingħaqdu biex jiffurmaw pakkett ikkoordinat ta’ servizzi personalizzati mmirati lejn ir-riintegrazzjoni fid-dinja tax-xogħol ta’ madwar 350 ex ħaddiem fis-settur tas-servizzi soċjali. Il-miżuri se jiġu pprovduti lit-350 ħaddiem permezz ta' fondazzjoni tax-xogħol reġjonali (approvata mis-servizz pubbliku tal-impjiegi fit-30 ta' Settembru 2011 u li se tibda topera mill-1 ta' Ottubru 2011 sat-30 ta' Settembru 2016; l-aħħar data possibbli għad-dħul tal-ħaddiema: it-30 ta' Settembru 2012). Verein Wirtschaftsoffensive (WOF) f'Voitsberg/Köflach se tkun responsabbli għat-twettiq tal-miżuri fi ħdan il-fondazzjoni tax-xogħol. Din l-assoċjazzjoni għall-iżvilupp reġjonali diġà mexxiet l-ewwel każ tal-Awstrija tal-FEG, fis-settur awtomobilistiku10. 24. It-350 persuna li jridu jiġu megħjuna fil-fondazzjoni tax-xogħol, se jibbenefikaw minn programm ikkoordinat li jinkludi ġestjoni metodoloġika tal-każijiet kif ukoll offerta ta’ taħriġ komprensiv, imfassla skont il-profili u l-ħtiġijiet tal-ħaddiema tas-servizzi soċjali. Il-miżuri jiġu maqbula u kkontrollati mis-servizz pubbliku tal-impjiegi (AMS, jiġifieri Arbeitsmarktservice) ta’ Styria li jevalwa l-utilità tal-miżuri tat-taħriġ u tat-titjib tal-ħiliet kemm għas-swieq tax-xogħol attwali kif ukoll dawk futuri (meta r-rekwiżiti jkunu differenti b'riżultat tat-tibdil demografiku). 25. B'konformità mal-Artikolu 18 tal-Arbeitslosenversicherungsgesetz (ALVG) u skont il-mudell tal-ħin tax-xogħol li kull persuna kellha qabel, il-persuni għandhom jinvolvu ruħhom full-time. L-involviment minimu ma jistax ikun inqas minn 20 siegħa fil-ġimgħa. Il-konformità mar-regoli tal-fondazzjoni (Stiftungsordnung) u liġijiet oħra applikabbli hija assigurata. – Il-ġestjoni tal-każijiet: Iż-żewġ moduli ta' ġestjoni tal-każijiet huma disponibbli għat-350 ħaddiem fil-mira (kwota ta' konsulent/parteċipant: 1:12): – Modulu 1 - Orjentazzjoni u attivazzjoni tax-xogħol; – Modulu 2 - Tiftix attiv għax-xogħol. Wara li jkunu daħlu fil-fondazzjoni tax-xogħol, il-ħaddiema jsegwu l-ewwel modulu (it-tul ta' żmien huwa limitat għal sitt ġimgħat, bil-possibbiltà ta' estensjoni għal massimu ta’ 12-il ġimgħa f’każijiet partikolari). Pjan ta’ perkors ta’ xogħol individwali huwa żviluppat għal kull parteċipant li jirrifletti l-ħtiġijiet preżenti u futuri tas-suq tax-xogħol u l-possibbiltajiet u l-prospetti tal-karriera personali ta' kull ħaddiem. Il-pjan ta' perkors huwa ffirmat mill-ħaddiem, mir-rappreżentanti tal-fondazzjoni tax-xogħol u mill-AMS reġjonali responsabbli u jifforma l-bażi tal-attivitajiet sussegwenti tal-ħaddiem fil-fondazzjoni tax-xogħol. Il-ħaddiema li għandhom aktar minn 50 sena jirċievu assistenza intensifikata biex itejbu l-opportunitajiet tagħhom fis-suq tax-xogħol. Dan il-modulu jinkludi wkoll il-possibbiltà għall-ħaddiema li jqattgħu ġimgħa f''intrapriża biex jippruvaw post ġdid tax-xogħol. It-tieni modulu jipprovdi lill-ħaddiema b'għajnuna personalizzata biex ikunu jistgħu jsibu impjiegi ġodda. Dan jinkludi tekniki dwar kif wieħed għandu javviċina s-suq tax-xogħol, kif iħejji għall-intervisti tax-xogħol u għall-eżamijiet tal-għażla, eċċ. Skont il-profil u s-sitwazzjoni ta' kull ħaddiem, it-tiftix attiv għal impjieg jista’ jew jibda eżatt wara l-orjentazzjoni okkupazzjonali jew mat-tlestija tal-perkors ta’ taħriġ individwali. Styria timmira li ttejjeb il-ħiliet u li tħarreġ mill-ġdid kemm jista’ jkun ħaddiema qabel ma jibdew ifittxu impjiegi ġodda sabiex iħejju għall-isfidi futuri tal-impjiegi fir-reġjun (eż. rispons għat-tixjiħ demografiku, ekonomija aktar ekoloġika u bbażata fuq l-għarfien eċċ.). It-tul normali ta’ dan il-modulu huwa limitat għal 14-il ġimgħa, u jista’ jiġġedded għal 14-il ġimgħa f’każijiet speċifiċi (għal parteċipanti li għandhom aktar minn 50 sena jew għal persuni b’kapaċità anqas għax-xogħol). – Taħriġ individwali: Il-miżuri ta' taħriġ huma bbaġitjati għat-350 ħaddiem kollha fil-mira. Il-fondazzjoni tax-xogħol se tipprovdi taħriġ għall-ħaddiema li ngħataw is-sensja biex itejbu l-ħiliet u l-għarfien tagħhom bi tħejjija għal impjiegi futuri b'potenzjal ta' tkabbir: il-professjonijiet speċjalizzati fil-qasam tas-servizzi tas-saħħa li jeħtieġu kwalifiki akkademiċi ogħla (probabbilment madwar nofs il-parteċipanti), iżda wkoll impjiegi fl-industriji ekoloġiċi kif ukoll fis-setturi tal-metall, l-elettronika, il-kummerċ u t-turiżmu. L-għażliet tal-kwalifiki proposti lill-ħaddiema jvarjaw skont il-livelli ta' edukazzjoni u l-esperjenzi tagħhom – pereżempju, il-ħaddiema anqas imħarrġa jistgħu jirċievu taħriġ vokazzjonali biex jiksbu kwalifika formali jew jissoktaw apprendistati li ġew interrotti qabel, il-persuni bi kwalifiki tekniċi speċifiċi se jkollhom il-possibbiltajiet li jiksbu livelli ogħla. Parti mit-taħriġ vokazzjonali ma hemmx bżonn li jiġi kofinanzjat mill-FEG għaliex huwa mogħti b’xejn fis-sistema edukattiva Awstrijaka. F’każijiet fejn programm ta’ taħriġ li diġà hemm qbil dwaru jieħu aktar fit-tul mill-perjodu ta’ implimentazzjoni tal-FEG, il-finanzjament addizzjonali se jingħata mill-fondazzjoni tax-xogħol[13]. – Konċessjoni għat-taħriġ[14]: Din il-konċessjoni ġiet ibbaġitjata għat-350 ħaddiem kollha u se titħallas biss għat-tul tal-parteċipazzjoni tagħhom fil-miżuri għat-taħriġ fil-fondazzjoni tax-xogħol. Ir-rata hija ta' EUR 200 għal kull persuna fix-xahar u ġiet ibbaġitjata għal 18-il xahar. Din tippermetti lill-ħaddiem biex ikopri l-ispejjeż tal-ivvjaġġar u l-ispiża tal-materjal tat-tagħlim. Din il-konċessjoni, flimkien mal-kumpens għas-sussistenza, ma tistax taqbeż il-bażi tal-valutazzjoni tal-benefiċċji għall-qgħad tal-ħaddiem. Il-benefiċċji tal-qgħad jiġu interrotti matul il-perjodu li matulu jingħataw dawn il-konċessjonijiet tat-taħriġ. – Il-kumpens għas-sussistenza waqt it-taħriġ u waqt il-parteċipazzjoni fil-miżuri ta’ tiftix għal impjieg[15]: Din il-konċessjoni ġiet ibbaġitjata għat-350 ħaddiem kollha u se titħallas biss għat-tul tal-parteċipazzjoni tagħhom fil-miżuri tat-taħriġ u tar-riintegrazzjoni attiva fil-fondazzjoni tax-xogħol. Dan jippermetti involviment serju full-time fil-miżuri, ta’ kull ħaddiem li ngħata s-sensja. Ir-rata hija ta' EUR 1 000 għal kull persuna fix-xahar u ġiet ibbaġitjata għal 11-il xahar (ċifri medja, billi l-ammonti effettivi jiddependu fuq is-salarju ta' kull ħaddiem qabel is-sensja u l-perjodu li matulu kull ħaddiem jibqa' fil-miżuri attivi). Din il-konċessjoni, flimkien mal-konċessjoni għat-taħriġ, ma tistax taqbeż il-bażi tal-valutazzjoni tal-benefiċċji għall-qgħad tal-ħaddiem. Il-benefiċċji tal-qgħad jitwaqqfu matul il-perjodu waqt li jkunu qed jingħataw il-kumpens għas-sussistenza. 26. In-nefqa għall-implimentazzjoni tal-FEG, li hija inkluża fl-applikazzjoni, skont l-Artikolu 3 tar-Regolament (KE) Nru 1927/2006, tkopri l-attivitajiet preparatorji, l-informazzjoni u r-reklamar kif ukoll l-attivitajiet ta’ kontroll u l-ġestjoni tal-fondazzjoni tax-xogħol reġjonali. L-ispejjeż tal-ġestjoni tal-fondazzjoni (EUR 75 000) huma kkalkolati fuq il-bażi ta’ rata fissa. L-imsieħba kollha involuti fil-miżuri huma impenjati li jikkomunikaw l-appoġġ tal-FEG. 27. Is-servizzi personalizzati ppreżentati mill-awtoritajiet Awstijaċi huma miżuri attivi tas-suq tax-xogħol fi ħdan l-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Awstrijaċi jistmaw li l-ispejjeż totali ta’ dawn is-servizzi huma ta’ EUR 7 850 500 u li n-nefqa għall-implimentazzjoni tal-FEG hija ta' EUR 150 500 (1,88 % tal-ammont totali). Il-kontribuzzjoni totali mitluba mill-EGF hija ta’ EUR 5 200 650 (65 % tal-ispejjeż totali). Azzjonijiet || In-numru stmat ta' ħaddiema fil-mira || Il-kost stmat għal kull ħaddiem fil-mira (EUR) || L-ispejjeż totali (il-FEG u l-kofinanzjament nazzjonali) (EUR) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Ġestjoni tal-każijiet (2 moduli): Orjentazzjoni u attivazzjoni tax-xogħol Tiftix attiv għax-xogħol. (Maßnahmen der Betreuung, Orientierung und Aktivierung) || 350 || 1 030 || 360 500 Taħriġ individwali, inkluż taħriġ intern u taħriġ ta’ ħiliet fl-intraprenditorija (Ausbildungsmaßnahmen) || 350 || 7 000 || 2 450 000 Konċessjoni għat-taħriġ (Ausbildungsbedingte Zuschussleistung / Stipendien) || 350 || 3 600 || 1 260 000 Kumpens għas-sussistenza waqt it-taħriġ u t-tiftix għal impjieg (Schulungsarbeitslosengeld) || 350 || 10 800 || 3 780 000 Subtotal tas-servizzi personalizzati || || 7 850 500 In-nefqa għall-implimentazzjoni tal-FEG (it-tielet paragrafu tal-Artikolu 3 tar-Regolament (KE) Nru 1927/2006) Attivitajiet preparatorji || || 10 500 Ġestjoni || || 75 000 Informazzjoni u pubbliċità || || 25 000 Attivitajiet ta' kontroll || || 40 000 Subtotal tan-nefqa għall-implimentazzjoni tal-FEG || || 150 500 Total stmat tal-ispejjeż || || 8 001 000 Kontribuzzjoni tal-FEG (65 % tal-ispejjeż totali) || || 5 200 650 28. Skont l-Awstrija, il-miżuri deskritti hawn fuq huma komplementari mal-azzjonijiet iffinanzjati mill-Fondi Strutturali. Il-Programm Operazzjonali Awstrijak tal-FSE jiffoka, skont it-tieni oġġettiv, fuq il-persuni qiegħda għal tul ta’ żmien, filwaqt li l-għan tal-FEG huwa li jgħin lill-ħaddiema immedjatament wara li jkunu ngħataw is-sensja. Għalhekk, iż-żewġ fondi ma jikkoinċidux. Barra minn hekk, l-Awstrija daħħlet fis-seħħ proċeduri ta' ċertifikazzjoni tal-ispejjeż biex jiġi eskluż kull riskju ta' finanzjament doppju. Id-data/dati meta bdew jew meta huwa maħsub li jibdew is-servizzi personalizzati għall-ħaddiema affettwati 29. L-Awstrija bdiet toffri s-servizzi personalizzati għall-ħaddiema affettwati inklużi fil-pakkett koordinat propost lill-FEG għall-kofinanzjament fl-1 ta' Ottubru 2011. Din id-data, għalhekk, tirrappreżenta l-bidu tal-perjodu ta' eliġibbiltà għal kwalunkwe għajnuna li tista' tingħata mill-FEG. Il-proċeduri għall-konsultazzjoni mal-imsieħba soċjali 30. Fis-26 ta' Settembru 2011 u fis-27 ta' Settembru 2011, il-Kamra tal-Kummerċ ta' Styria (Wirtschaftskammer Steiermark) u l-Federazzjoni tat-Trejdjunjins tal-Awstrija (Österreichischer Gewerkschaftsbund / ÖGB) qablu li jistabbilixxu fondazzjoni tax-xogħol reġjonali għall-appoġġ tal-ħaddiema li ngħataw is-sensja. Il-ftehim tal-imsieħba kien prerekwiżit għar-rikonoxximent tal-fondazzjoni tax-xogħol "Soziale Dienstleistungen Steiermark" mill-AMS li ġie notifikat fit-30 ta' Settembru 2011. Iż-żewġ organizzazzjonijiet rappreżentattvi Die Steirische Behindertenhilfe u Dachverband der Steirischen Jugendwohlfahrtsträger kienu wkoll involuti fid-diskussjonijiet. 31. Fl-Awstrija, il-kooperazzjoni bejn l-imsieħba soċjali hija ftehim volontarju li fil-parti l-kbira tiegħu huwa ta' natura informali u mhuwiex irregolat bil-liġi[16]. Huwa biss meta l-kumpaniji jiddeċiedu li jipparteċipaw f’miżuri ta' politika speċifiċi għas-suq tax-xogħol li jkunu soġġetti għar-regoli applikabbli tas-servizz pubbliku tal-impjiegi (AMS). 32. L-awtoritajiet Awstrijaċi kkonfermaw li kien hemm konformità mar-rekwiżiti stabbiliti fil-leġiżlazzjoni nazzjonali u dik tal-UE dwar is-sensji kollettivi. Minħabba d-daqs żgħir tal-fornituri tas-servizzi soċjali kkonċernati, ftit biss minnhom kienu obbligati li jħabbru s-sensji ppjanati skont il-Frühwarnsystem Awstrijaka (sistema ta’ twissija bikrija) skont l-Artikolu 45a tal-Arbeitsmarktförderungsgesetz /AMFG. Informazzjoni dwar azzjonijiet li huma obbligatorji skont il-liġi nazzjonali jew il-ftehimiet kollettivi 33. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Awstrijaċi fl-applikazzjoni tagħhom: · ikkonfermaw li l-kontribuzzjoni finanzjarja mill-FEG ma tissostitwixxix miżuri li huma r-responsabbiltà ta' kumpaniji bis-saħħa tal-liġi nazzjonali jew ftehimiet kollettivi; · ikkonfermaw li l-azzjonijiet jipprovdu sostenn għal ħaddiema individwali u ma għandhomx jintużaw għall-kumpaniji jew setturi li qegħdin jiġu ristrutturati; · ikkonfermaw li l-azzjonijiet eliġibbli msemmija hawn fuq ma jirċevux għajnuna minn strumenti finanzjarji oħra tal-UE. Sistemi ta' ġestjoni u ta' kontroll 34. L-Awstrija nnotifikat lill-Kummissjoni li l-Land ta’ Styria u s-servizz pubbliku tal-impjiegi ta’ Styria (AMS) se jipprovdu l-kofinanzjament nazzjonali ta' 35 % u se jassiguraw il-prefinanzjament tal-azzjonijiet. Il-Land se tipprovdi 25,5 % tal-kofinanzjament nazzjonali filwaqt li l-AMS se jipprovdi 74,5 %. 35. L-Awstrija kkonfermat li l-kontribuzzjoni finanzjarja ser tiġi amministrata mill-istess korp li jamministra l-FSE: l-unità VI/INT/9 fi ħdan il-Ministeru Federali tax-Xogħol, l-Affarijiet Soċjali u l-Ħarsien tal-Konsumatur (BMASK Bundesministerium für Arbeit, Soziales und Konsumentenschutz) se sservi ta’ awtorità ta’ ġestjoni u bħala servizz ta’ ħlas. L-awtorità tal-kontroll finanzjarju għall-FEG hija differenti minn dik tal-FSE: l-unità VI/S/5a fi ħdan il-BMASK se tassumi din il-funzjoni għall-FEG. 36. Il-pakkett ikkoordinat ta’ miżuri personalizzati huwa implimentat minn Regionalstiftung Soziale Dienstleistungen immaniġġjat minn Verein Wirtschaftsoffensive (WOF) bl-uffiċċji fl-ibliet ta' Graz u Köflach, u hu mmonitorjat mis-servizz pubbliku tal-impjiegi (AMS). Barra minn hekk, il-BMASK huwa appoġġat minn fornitur tal-assistenza teknika li se jieħu ħsieb ukoll il-kontroll tal-ewwel livell. L-arranġamenti u l-obbligi ewlenin kollha huma mniżżla fil-ftehimiet miktubin. Finanzjament 37. Fuq il-bażi tal-applikazzjoni mill-Awstrija, il-kontribuzzjoni proposta mill-FEG għall-pakkett ikkoordinat ta' servizzi personalizzati (inkluża n-nefqa biex jiġi implimentat il-FEG) hija ta' EUR 5,200,650, li tirrappreżenta 65 % tal-ispiża totali. L-allokazzjoni proposta mill-Kummissjoni minn dan il-Fond hija bbażata fuq it-tagħrif li ngħata mill-Awstrija. 38. Filwaqt li tqis l-ammont massimu possibbli ta' kontribuzzjoni finanzjarja mill-FEG skont l-Artikolu 10(1) tar-Regolament (KE) Nru 1927/2006, kif ukoll il-kamp ta' applikazzjoni tal-allokazzjoni mill-ġdid ta' approprjazzjonijiet, il-Kummissjoni tipproponi li timmobilizza l-FEG għall-ammont totali msemmi hawn fuq, li għandu jiġi allokat skont l-intestatura 1a tal-qafas finanzjarju. 39. L-ammont propost ta' kontribuzzjoni finanzjarja jippermetti li aktar minn 25 % tal-ammont annwali massimu allokat għall-FEG jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006. 40. Permezz tal-preżentazzjoni ta' din il-proposta sabiex timmobilizza l-FEG, il-Kummissjoni qed tibda l-proċedura ssemplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tiżgura l-qbil taż-żewġ fergħat tal-awtorità baġitarja dwar il-ħtieġa li jintuża l-FEG u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja biex taqbel mal-abbozz tal-proposta għall-mobilizzazzjoni biex, fuq livell politiku xieraq, tgħarraf lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, tissejjaħ laqgħa formali tat-trijalogu. 41. B'mod separat, il-Kummissjoni tippreżenta talba ta' trasferiment sabiex fil-baġit għall-2012 iddaħħal approprjazzjonijiet speċifiċi ta’ impenn, kif mitlub fil-Punt 28 tal-Ftehim Interistituzzjonali tas-17 ta' Mejju 2006. Sors tal-approprjazzjonijiet ta' pagamenti 42. L-ammont ta' approprjazzjonijiet ta' pagament li inizjalment iddaħħal fil-linja tal-baġit 04 05 01 fl-2012 se jiġi kkonsmat kollu wara l-adozzjoni miż-żewġ fergħat tal-awtorità baġitarja tal-proposti sottomessi sa issa għall-mobilizzar tal-FEG u għalhekk mhux se jkun biżżejjed biex ikopri l-ammont meħtieġ għall-applikazzjoni preżenti. Se jintalab rinfurzar tal-approprjazzjonijiet ta' pagament tal-linja tal-baġit tal-FEG jew permezz ta' trasferiment, f'każ li jista' jiġi identifikat sors ta' approprjazzjonijiet disponibbli, jew permezz ta' baġit emendatorju. L-approprjazzjonijiet minn din il-linja ta' baġit se jintużaw biex ikopru l-ammont ta' EUR 5 200 650 meħtieġ għall-applikazzjoni preżenti. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (l-applikazzjoni EGF/2011/011 AT/Soziale Dienstleistungen mill-Awstrija) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[17], u b'mod partikolari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[18], u b'mod partikulari l-Artikolu 12(3) tiegħu, Wara li kkunsidraw il-proposta mill-Kummissjoni Ewropea[19], Billi: (1) Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali kbar fl-andament tal-kummerċ dinji minħabba l-globalizzazzjoni u sabiex jgħinhom fir-riintegrazzjoni tagħhom fis-suq tax-xogħol. (2) Il-kamp ta' applikazzjoni tal-FEG twessa’ għall-applikazzjonijiet ippreżentati mill-1 ta’ Mejju 2009 sat-30 ta' Diċembru 2011 biex jinkludi appoġġ għall-ħaddiema li jingħataw is-sensja bħala riżultat dirett tal-kriżi finanzjarja u ekonomika globali. (3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fil-limitu massimu annwali ta’ EUR 500 miljun. (4) L-Awstrija ressqet applikazzjoni għall-mobilizzazzjoni tal-FEG, fir-rigward tas-sensji f’105 intrapriżi li joperaw fid-Diviżjoni 88 tan-NACE Reviżjoni 2 ("Attivitajiet ta' ħidma soċjali mingħajr akkomodazzjoni") fir-reġjun NUTS II ta’ Steiermark (AT22), fil-21 ta' Diċembru 2011 u ssupplimentatha b'informazzjoni addizzjonali sal-25 ta' Ġunju 2012. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, ressqet proposta biex timmobilizza l-ammont ta' EUR 5 200 650. (5) Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Awstrija. ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta' Aġġustament għall-Globalizzazzjoni (FEG) għandu jiġi mmobilizzat biex jipprovdi s-somma ta' EUR 5 200 650 f'approprjazzjonijiet ta’ impenn u ta’ pagamenti. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew, Għall-Kunsill, Il-President Il-President [1] ĠU C 139, 14.6.2006, p. 1. [2] ĠU L 406, 30.12.2006, p. 1. [3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [4] B'konformità mat-tielet paragrafu tal-Artikolu 3 tar-Regolament (KE) Nru 1927/2006. [5] http://ec.europa.eu/europe2020/documents/related-document-type/index_mt.htm [6] Freie Wohlfahrtsträger für die Erbringung sozialer Dienstleistungen zur Unterstützung Hilfsbedürftiger (öffentliche Wohlfahrtsaufgaben). [7] Dan għandu jitqies fid-dawl tal-fatt li l-ispejjeż ta’ Styria għas-servizzi soċjali bħala għajnuna għal dawn iż-żewġ gruppi ta' persuni kienu żdiedu sa mill-bidu tal-kriżi ekonomika fl-2008 sal-2011 (li flimkien jikkostitwixxu madwar 50 % tal-baġit soċjali ta' Styria). [8] Il-fondazzjonijiet tax-xogħol Awstrijaċi huma strument attiv tal-politika tas-suq tax-xogħol fl-Awstrija biex itejbu l-pożizzjoni fis-suq tax-xogħol għal dawk li qed ifittxu impjieg. Huma bbażati fuq Arbeitslosenversicherungsgesetz (§ 18) u fuq id-direttivi ta’ implimentazzjoni maħruġin mis-servizz tas-suq tax-xogħol (AMS). Id-Direttiva l-aktar riċenti tal-AMS: http://www.ams.at/_docs/001_ast_RILI.pdf. [9] Fl-Awstrija, is-sehem tan-nisa li jaħdmu fis-settur soċjali (madwar 80 %) huwa ogħla minn dak f'setturi oħra bħat-turiżmu (madwar 68 %) jew il-kostruzzjoni (madwar 15 %). [10] EGF/2009/009 AT/Steiermark, approvat mill-Awtorità Baġitarja fl-2009, ĠU L 347, 24.12.2009. [11] EGF/2010/007 AT/Steiermark u Niederösterreich, approvat mill-Awtorità Baġitarja fl-2011, ĠU L 263, 7.10.2011. [12] EGF/2010/008 AT/AT&S, approvat mill-Awtorità Baġitarja fl-2011, ĠU L 263, 7.10.2011. [13] Skont l-Artikolu 18 ta’ Arbeitslosenversicherungsgesetz (ALVG), il-parteċipazzjoni ta’ ħaddiem fil-fondazzjoni hija limitata għal 156 ġimgħa (tliet snin) bil-possibbiltà li tkun estiża għal 209 ġimgħat (erba’ snin) f’każijiet partikolari (persuni ta’ età aktar minn 50 sena jew persuni fi programmi ta’ kwalifikazzjoni itwal). [14] Ibbażat fuq l-Artikolu 18 tal-Arbeitslosenversicherungsgesetz (ALVG). [15] Ibbażat fuq l-Artikolu 18 tal-Arbeitslosenversicherungsgesetz (ALVG). [16] Il-websajt tal-ÖGB http://www.sozialpartner.at/sozialpartner/Sozialpartnerschaft_mission_en.pdf [17] ĠU C 139, 14.6.2006, p. 1. [18] ĠU L 406, 30.12.2006, p. 1. [19] ĠU C […], […], p. […].